VS001602
Datum: 2003-08-22T02:00:00.000+02:00
datum_sodbe_i_stopnje: 2005-07-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe skočnega sklepa in stopala in njihove posledice
fischer: srednje hudi primeri
odskodnina: 3.650.000,00 SIT
opombe: II Ips 628/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 45 do 50 let

Računovodkinja.

## Škodni dogodek

Poškodovana v prometni nesreči, kot sopotnica na motornem kolesu.

## Poškodba

Izpahnjen zlom vseh treh maleolov desne goleni.

## Telesne bolečine

1.800.000,00 SIT Hude telesne bolečine je trpela 7 dni, občasne hude telesne bolečine kumulativno šteto 5 dni, trajne srednje hude bolečine 14 dni, občasne srednje hude telesne bolečine kumulativno 10 dni, trajne lahke bolečine 30 dni in občasne lahke kumulativno 14 dni. V bodoče bo ob obremenitvah trpela bolečine v poškodovanem gležnju.

#### Hospitalizacija

Oškodovanka je prestala dva operativna posega v anasteziji, zaradi česar je bila 2-krat hospitalizirana. Hospitalizacija je trajala skupno 9 dni. V aprilu 2005 je bila ponovno hospitalizirana zaradi operativnega posega, s katerim so ji odstranili kovinske implantate v desnem gležnju.

#### Ambulantno zdravljenje

10-krat je bila pregledana pri specialistu in osebnem zdravniku. V bolniškem staležu je bila od dneva škodnega dogodka do 31.12.2003 in ponovno od 12.4.2005 do 15.4.2005.

#### Rehabilitacija

Od 25.9.2003 do 5.1.2004 je hodila na ambulantno fizioterapijo in v tem času opravila 45 obiskov.

#### Nevšečnosti med zdravljenjem

Opravljenih ji je bilo več rentgenskih slikanj, v splošni anasteziji ji je bil narejen poskus uravnave ter nameščeno dokolensko mavčno korito. Ker pa položaj kostnih odlomkov ni bil zadovoljiv, ji je bil opravljen prvi operativni poseg. Prejemala je antikoagulantno terapijo, zdravila proti bolečinam in antibiotike. Po 8 dneh so ji bili odstranjeni šivi, dobila je dokolenski nehodilni mavec. 7 tednov je pri hoji uporabljala bergle.

## Strah

150.000,00 SIT Od prometne nezgode do prvega operativnega posega je preživljala hud primarni strah. Po prebujanju iz narkoze in prve tri dni hospitalizacije je bil izražen hud sekundarni strah. Do odpusta iz bolnišnice ter ob kontrolnih pregledih je trpela srednje hud sekundarni strah, ki je bil v enaki intenzivnosti izražen tudi ob drugem operativnem posegu. Lahek sekundarni strah je bil izražen ob pregledih v zdravstvenem domu in ob fizikalni terapiji. Pri njej je bila 45 dni prisotna tudi srednje huda zaskrbljenost za končni izid zdravljenja, nato pa do zaključka zdravljenja lahka zaskrbljenost.

## Zmanjšanje življenjske aktivnosti

1.500.000,00 SIT. Poškodba je pri oškodovanki pustila omejeno gibljivost. Zaradi tega je tudi pričakovati hitrejši degenerativni proces. Funkcionalne motnje v smislu zmanjšane gibljivosti v poškodovanem sklepu otežujejo hojo navkreber in dajejo občutek nestabilnosti pri hoji po neravnem terenu. Oslabljena je groba moč in poraja se občutljivost ob spremembah vremena. Njene splošne življenjske aktivnosti so zmanjšane za 10%. Tudi po poškodbi še vedno opravlja isto delo pri istem delodajalcu, čeprav mora sedaj vanj vlagati več naporov. Ovirana je pri opravljanju vseh domačih opravil. Opustila pa je nekatere športne aktivnosti (hojo v hribe, smučanje).

## Skaženost

200.000,00 SIT Desni gleženj oškodovanke je deformiran predvsem v predelu notranjega maleola, ki je precej izbočen. Nad njim je vidna 4 cm dolga nežna pooperativna brazgotina. Podobna brazgotina je tudi na zunanji strani skočnega sklepa v dolžini 8 cm. V predelu desnega skočnega sklepa je zunanji izgled delno moten.

---

ZOR člen 200, 203